DOI: 10.14457/tu.the.2016.1438
title: การป้องกันอาชญากรรมและการดูแลความปลอดภัยของนักท่องเที่ยวในพื้นที่เกาะเมืองอยุธยา

description: การค้นคว้าอิสระฉบับนี้ มีวัตถุประสงค์เพื่อศึกษาแนวทางเลือกเชิงนโยบายในการป้องกันอาชญากรรมและการดูแลความปลอดภัยของนักท่องเที่ยวในพื้นที่เกาะเมืองอยุธยา โดยทำการศึกษาถึงการป้องกันอาชญากรรมและการดูแลความปลอดภัยของนักท่องเที่ยวในพื้นที่เกาะเมืองอยุธยา ได้แก่ 1.ทฤษฎีบังคับใช้กฎหมาย มีหลักการ คือ การใช้เจ้าหน้าที่ตำรวจในเครื่องแบบออกตรวจท้องที่ มีการจัดสายตรวจแบบต่าง ๆ และเขตตรวจ เน้นการปรากฏตัวของเจ้าหน้าที่ตำรวจ เพื่อลดช่องโอกาสในการกระทำผิดของคนร้าย มุ่งการเพิ่มประสิทธิภาพเครื่องมือเครื่องใช้พัฒนาเทคโนโลยีใหม่ ๆ ในการตรวจท้องที่และหากมีเหตุ อาชญากรรมเกิดขึ้น ต้องรีบสืบสวนจับกุมให้ได้อย่างรวดเร็ว ต้องไม่ให้เป็นเยี่ยงอย่างและคนร้ายไม่กล้ากระทำผิด ซึ่งแนวทางนี้ถือเป็นการดำเนินการลดปัญหาอาชญากรรมโดยเจ้าหน้าที่ตำรวจเท่านั้น บุคคลหรือหน่วยงานอื่นๆ หรือแม้กระทั่งคนในชุมชนเอง เป็นเพียงผู้ช่วยให้ข้อมูลหรือมีส่วนร่วมตามที่เจ้าหน้าที่ตำรวจต้องการเท่านั้น 2.หลักการบริหารจัดการทรัพยากร มีหลักการ คือ การนำทรัพยากรการบริหาร อันประกอบด้วย คน เงิน ระยะเวลา การเมืองและการแก้ไขกฎหมาย นำมาป้องกันปราบปรามอาชญากรรมและ 3.แนวคิดเครือข่ายสังคม มีหลักการ คือ กระบวนการให้บุคคลเข้ามามีส่วนเกี่ยวข้องในการดำเนินงานพัฒนา ร่วมคิด ตัดสินใจ แก้ไขปัญหาด้วยตนเอง เน้นการมีส่วนร่วมเกี่ยวข้องอย่างแข็งขันของ บุคคล แก้ไขปัญหาร่วมกับการใช้วิทยาการที่เหมาะสมและสนับสนุน ติดตามการ ปฏิบัติงานขององค์การและบุคคลที่เกี่ยวข้อง จากการศึกษาพบว่า ปัญหาอาชญากรรมในพื้นที่เกาะเมืองอยุธยายังมีอาชญากรรมเพิ่มขึ้น และมีแนวโน้มเพิ่มขึ้นทุกปี พฤติกรรมการกระทำผิดทวีความรุนแรงเพิ่มมากขึ้น ส่งผลกระทบต่อความเป็นอยู่ของประชาชนในพื้นที่ ฉะนั้นการแสวงหามาตรการในการป้องกนปราบปรามอาชญากรรมจึงมีความจำเป็นอย่างมาก เพื่อเป็นการลดปัญหาอาชญากรรมในพื้นที่เกาะเมืองอยุธยาเพื่อให้ปัญหาอาชญากรรมลดน้อยลงที่สุด การใช้มาตรการการนำความร่วมมือระหว่างเจ้าหน้าที่ตำรวจกับประชาชนเพื่อสร้างความสัมพันธ์อันดีในการแก้ไขปัญหาอาชญากรรมซึ่งเป็นมาตรการที่จะช่วยให้ปัญหาอาชญากรรมในพื้นที่ลดลงไม่มากก็น้อย ความเข้าใจอันดีระหว่างตำรวจกับประชาชนเป็นวิธีการเอื้ออำนวยความสะดวกให้กับเจ้าหน้าที่ตำรวจและประชาชนในพื้นที่ให้เข้าถึงสาเหตุที่มาของปัญหาโดยการให้ประชาชนเข้ามามีส่วนร่วมในการแก้ไขปัญหาตลอดจนการบูรณาการการทำงานร่วมกับเจ้าหน้าที่ตำรวจ มีการเสนอปัญหาร่วมกัน ร่วมคิด ร่วมทำ ร่วมวางแผน การสร้างความสัมพันธ์เชิงบวกกับประชาชน โดยให้ประชาชนมีส่วนร่วมในการดำเนินการควบคุมและป้องกันอาชญากรรมรวมทั้งการนำทรัพยากรในพื้นที่เข้ามาใช้ให้เกิดประโยชน์ โดยเน้นกิจกรรมที่สร้างความร่วมมือระหว่างประชาชนกับเจ้าหน้าที่ตำรวจ คือ1) ร่วมรับรู้ถึงปัญหาในพื้นที่ร่วมกับเจ้าหน้าที่ตำรวจ2) ร่วมแสดงความคิดเห็นกับเจ้าหน้าที่ตำรวจในเรื่องการป้องกันอาชญากรรมในพื้นที่3) ร่วมสอดส่องดูแลตรวจตราและเฝ้าระวังบริเวณชุมชนร่วมกับเจ้าหน้าที่ตำรวจ4) ร่วมเข้าอบรมเกี่ยวกับการป้องกันอาชญากรรมตามที่เจ้าหน้าที่ตำรวจจัดให้ เช่น สมาชิกแจ้งข่าวอาชญากรรม อาสาสมัครตำรวจชุมชนประจำตำบล อาสาจราจร เป็นต้น5) ร่วมดำเนินการให้ความรู้การป้องกันอาชญากรรมต่าง ๆ กับประชาชนในพื้นที่6) ร่วมติดตามประเมินผลต่อการปฏิบัติหน้าที่ของเจ้าหน้าที่ตำรวจ ปัจจัยที่จะนำไปสู่ความสำเร็จที่แท้จริงของทางเลือกของมาตรการนี้คือ การให้ความสำคัญของการร่วมมือระหว่างประชาชนกับเจ้าหน้าที่ตำรวจที่เข้ามาร่วมวางแผน เสนอแนะแนวทางในการป้องกันปรามปรามอาชญากรรมในพื้นที่เกาะเมืองอยุธยา เพื่อทำให้ปัญหาอาชญากรรมในพื้นที่ลดลงไม่มากก็น้อย